Здравейте,


Имам следния въпрос:  

В режим на съсобственост съм в къща на 2 етажа.  

Първия етаж е мое владение , втория на съседите , входовете са отделни.  

Съседите от втория етаж построиха пристройка към техния вход от около 20 м2 , без официално мое съгласие , документално оформено. Не са ме и питали за това. Кулоните на тази пристройка са в моята част от имота. Не съм сигурен за наличие на разрешение за строеж и дали е описано в нотариален акт.  

Аз не съм съгласен със строежа.  

Какви са правата ми?  

Благодаря.




Съсобственост и право на строеж
===============================

 

Здравейте,


можете да сезирате компетентните органи – главния архитект на общината, РДНСК с писмено заявление за въпросния строеж, за да направят проверка на място. Общинските служители са длъжни да извършат такава проверка на място и да съставят констативен протокл.  

В случай че колоните на постройката са във Вашия имот, може да се предяви иск по чл. 109 от Закона за собствеността за отстраняване на същите. Съгласно посочената разпоредба собственикът може да иска прекратяване на всяко неоснователно действие, което му пречи да упражнява своето право.


Поздрави,  

адв. Николина Митова  

0898 303092


